CELEX: 62015TN0259
Language: sl
Date: 2015-05-26 00:00:00
Title: Zadeva T-259/15: Tožba, vložena 26. maja 2015 – Close in Cegelec/Parlament

20.7.2015   
            
            
               SL
            
            
               Uradni list Evropske unije
            
            
               C 236/48
            
         Tožba, vložena 26. maja 2015 – Close in Cegelec/Parlament
   (Zadeva T-259/15)
   (2015/C 236/63)
   Jezik postopka: francoščina
   
      Stranke
   
   
      Tožeči stranki: SA Close (Harzé-Aywaille, Belgija); in Cegelec (Bruselj, Belgija) (zastopnika: J.-M. Rikkers in J.-L. Teheux, odvetnika)
   
      Tožena stranka: Evropski parlament
   
      Predlog
   
   Tožeči stranki Splošnemu sodišču predlagata, naj:
   
               —
            
            
               ugotovi ničnost odločbe, ki jo je na nepoznan datum sprejel Evropski parlament, o oddaji javnega naročila za „načrt širitve in posodobitve stavbe Konrad Adenauer v Luxembourgu“ v zvezi s sklopom 73 (centralna energija), referenca INLO-D-UPIL-T-14-A04, združenju Association Momentanée ENERGIE-KAD (sestavljeno iz družb MERSCH, SCHMITZ PRODUCTION SARL in ENERGOLUX S.A.) in torej o neizbiri ponudbe tožečih strank.
            
         
      Tožbeni razlogi in bistvene trditve
   
   Tožeči stranki navajata dva tožbena razloga.
   
               1.
            
            
               Prvi tožbeni razlog se nanaša na kršitev obveznosti obrazložitve in načela preglednosti, saj iz branja razlogov za zavrnitev ponudbe tožečih strank in odlomkov odločbe o oddaji naročila Association Momentanée ENERGIE-KAD ni mogoče ugotoviti, ali so ti komisionarji spoštovali zahteve izbirnega postopka, določene v dokumentaciji v zvezi z oddajo javnega naročila.
            
         
               2.
            
            
               Drugi tožbeni razlog se nanaša na očitno napako pri presoji ter kršitev načel enakosti in nediskriminacije.
            
         Tožeči stranki navajata, da je Evropski parlament storil očitno napako pri presoji s tem, da je oddal zadevno naročilo Association Momentanée ENERGIE-KAD, ter da izbirni postopek ni potekal v skladu s specifikacijami in ob spoštovanju načel preglednosti, sorazmernosti, enakega obravnavanja in nediskriminacije, ki se jo zahteva s členom 102 Uredbe (UE, Euratom) št. 966/2012 (1).
   
      (1)  Uredba (EU, Euratom) št. 966/2012 Evropskega Parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije in razveljavitvi Uredbe Sveta (ES, Euratom) št. 1605/2002, (UL L 298, str. 1).